# Баня (град)

### от Уикипедия, свободната енциклопедия

  Това е статия за град Баня в Област Пловдив. За селата със същото име виж Баня.

Баня е град в Южна България. Той се намира в Област Пловдив, в плодородната подбалканска Карловска котловина, на 10 км от град и ж.п. гара Карлово, на 146 км от София по подбалканския път и 45 км от Пловдив. Известен е и като Карловски минерални бани.

Баня (град)
42° 33' N, 24° 50' E (карта - карта - сат. снимка)
Данни
Област: | Пловдив
Население: | 3 952
Надм. височина: | 295 м
Пощ. код: | 4360
Тел. код: | 03132
МПС код: | `РВ`
Кмет
Петя Найденова, СДС
Адрес на общината

## [редактиране] География

## [редактиране] История

Град Баня е възникнал благодарение наличието на минералната вода и производството на вина и розово, ментово и лавандулово масло. Винарската и маслопроизводствената индустрии се разрастват с пристигането на двамата братя Багарови. Днес имението на Иван Багаров е превърнато в луксозно заведение. В къщата на Велизар Багаров през 1927 г. отсяда Цар Борис III за лечение. След облекчение на своето заболяване той решава и построява през 1929 г. свой дом, наречен "Нашата къща". Специално за него се построява и "Царската баня".

## [редактиране] Религии

Жителите са предимно православни християни.

## [редактиране] Политика

Градът е село до идването на власт на правителството на НДСВ, чийто лидер Симеон Сакскобургготски има адресна регистрация в Баня. Селището нашумя, когато премиерът, въпреки че подкрепи Петър Стоянов за президентските избори, не пусна гласа си за него с оправданието, че е жител на Баня и няма как да гласува от София.

## [редактиране] Икономика

В Баня често провеждат тренировки спортни отбори, сред които Националният младежки отбор по футбол и регионални тимове. В града има изградена база за спортни мероприятия - стадион, игрища, хотели и басейни.

Тук се намира винарска изба "Розова долина", където се произвеждат качествени вина и ракии.

## [редактиране] Културни и природни забележителности

"Момини гърди"

От всяка точка в Баня, се виждат 2 възвишения които приличат на момински гърди затова местните жители им казват "Момини гърди". Преди хиляди години Баня е била езеро, и на "Момини гърди" са намерени останки от колчетата и синджирите с които тогавашните жители са си връзвали лодките. Там е имало тракийско селище доказателство за което са многото археологически находки - монети, съдове, кости. Ако се изкачите на някой от двата хълма "Момини гърди" гледката която ще се открие пред вас е неописуема: виждат се всички околни села и градове - Карлово, Ведраре, Куртово, Левски, Сушица, Домлян, Пролом, Войнягово, Дъбене, Горни Домлян

Цар Борис ІІІ и Царския дворец

За пръв път Борис III идва в с.Баня през 1925г. и отсяда във вилата на своя приятел фабриканта В.Багаров., след неуспешно лечение в Хисар на ревматизма си. Тогава царят е имал възможността да оцени преимуществата на Карловските бани. Малко по-късно през 1929г. е била построена и царската вила на Борис III в северния край на селото по проект на известния български архитект Иван Васильов. Построената царска вила наричана от местните жители ’’Двореца’’ е една от шестте частни имота на царската фамилия Кобурготски и единствената частна къща строена от Борис III. Земята върху, която е построена вилата е била закупена от баненски земеделци. Общата площ на малкия архитектурен ансабъл е 10дка като 7 дка е площта на парка. Вилата е построена в духа на българската възрожденска архитектура с характeрните за стила елементи и детайли, като големия чардак, който раздвижва строгата линия на фасадата. Той е застлан с италиански теракот, а пет яки дъбови колони осигуряват неговата устойчивост. Прозорците са с кепенци, и други елементи, взаимствани от българската възрожденска къща. Комплексът има още две по-малки сгради, предназначени за гости и прислугата. Целият имот е ограден с масивен , висок каменен зид с две дъбови ковани порти. Ресторант "Кипарис" - бившата къща на Багарови фамилията Багарови през 1925 г. са имали фабрика за розово масло в Баня. Идвайки за пръв пръв път в Баня у тях на гости, цар Борис ІІІ отсяда в имението им. След 1944 г. къщата се е стопанисвала от ВМЗ Сопот, които са я поддържали в отлично състояние, а най-красивото е тавана който е целия покрит с дърворезба. Старата постройка която ще видите в двора е била за прислугата са сем. Багарови. Самия ресторант е във нова постройка. Отсядайки там ще почувствате спокойствието, тишината и прохладата на река "Стряма".

Кишиш махала

По протежението на река Страма на 2 км от Баня се намира малкото селце Калугерово /Кишишмахала/. Спотаени край него има много кладенци със студена изворна вода. В кладенците е намирана букова шума, което показва, че водата идва от Стара Планина. Мястото е много закътано и по време на турското робство местното населението се е криело от турците. В "Кишиша" е имало 2 розоварни и 2 богаташки къщи на собствениците. От розоварните са останали 2 големи комина, възстановена е едната богаташка къща.

река "Стряма" - пикник и риболов

Освен на хубавите плажове, идвайки в Баня може да си направите пикник сред природата на река "Стряма". По протежението на реката има тепавица, рибарник, фазанария, щрауси. За любителите на риболова в река "Стряма" се срещат кефал, мряна, скобър, пъстърва. Освен на "Стряма" любителите на риболова могат да ловят риба на язовира в село Михилци /на 4 км/ и язовир Домлян /на 8 км/.

### [редактиране] Театри

### [редактиране] Музеи

## [редактиране] Редовни събития

30 август- Ден на Баня

            - празника се празнува последната събота на месец август - издигане знамето на Баня, фолклорни концерти целия ден, органицации за децата, известни певици, вечерта дискотека, и невероятно големи фойерверки и заря

24 Декември

             - коледа - празник край голямата елха в центъра, концерт на коледната група

6 януари - Йорданов ден

              - хвърляне на кръста в река "Стряма" и този младеж който го хване обикаля къщите в селото

14 февруари - Трифон Зарезан

               - на могилата се дава курбан, пие се вино и има  фолклорни концерти

Старчов ден

                -края на февруари началото на март -7 седмици преди Великден -

3 Март

               - Издигане знамето на град Баня, тържества

Лазаров ден

Цветница

24 Май - тържество по случей Деня на славянската писменост и култура

1 Юни - празник в Баня по случей деня на детето

## [редактиране] Спорт

В гр. Баня има спортна зала със 1100 седящи места, подходяща за провеждане на състезания по хандбал, баскетбол, волейбол и др. Има също и стадион с две затревени игрища с 5000 седящи места, плувни басейни, които работят и през зимата. Въпреки че не е голям по площ и население, град Баня има 4 спортни клуба: по триатлон, хандбал, футбол и плуване. Спортният клуб по триатлон се казва "Триатлет". Спортистите от СК "Триатлет" участват целогодишно на състезания и част от медалите, които са завоювали е: през 2005 г. 8 златни, 6 сребърни и 8 бронзови медали. За 2006 г. - до месец юни - 3 златни, 4 сребърни и 3 бронзови медали. Предстоят им още 2 състезания през 2006 г. в Благоевград и София.

## [редактиране] Други

Град Баня е туристически център благодарение на минералните басейни и красивия си парк. Един от малкото открити басейни, работещи целогодишно, се намира в Баня.

### [редактиране] Кухня

## [редактиране] Външни препратки

- Сайт на град Баня

Взето от „http://bg.wikipedia.org../../../%D0%B1/%D0%B0/%D0%BD/%D0%91%D0%B0%D0%BD%D1%8F_%28%D0%B3%D1%80%D0%B0%D0%B4%29.html“.

Категории: Градове в България | Балнеология

##### Views

- Статия
- Беседа
- Текуща версия

##### Търсене

##### На други езици

- English